《西域贡狮将至有诏遣行人道却之鸣治侍讲有述敬次来韵一首柬舜咨伯常二礼部》
明代·李东阳

万里狻猊初却贡，一时台省共腾欢。极知圣学从心始，谁道忠言逆耳难。

汉代漫誇龙是马，隋家空信鸟为鸾。非才敢作清朝颂，独和新诗写寸丹。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。